**REPUBLIKA HRVATSKA**

**ŠIBENSKO-KNINSKA ŽUPANIJA**

**OPĆINA BISKUPIJA**

**OBRAZLOŽENJE**

**PRIJEDLOGA PRORAČUNA**

**OPĆINE BISKUPIJA ZA 2024.GODINU**

**Orlić, studeni 2023. godine**

1. **UVOD**

Općinsko vijeće Općine Biskupija usvaja Proračun Općine Biskupija za 2024. godinu i projekcije proračuna za 2025. i 2026. godinu, u skladu s odredbama *Zakona o proračunu (Narodne novine, br. 144/21)* koje se odnose na izradu proračuna, Smjernicama i uputama Ministarstva financija za izradu proračuna jedinica lokalne i područne (regionalne) samouprave za razdoblje 2024.-2026. godine, te vlastitom procjenom pojedinih prihoda i rashoda, koji su temelj za izvršavanje Proračuna Općine Biskupija za 2024. godinu.

Proračunom se omogućava financiranje poslova u cilju ostvarivanja javnih potreba i prava stanovnika općine, koje se temeljem posebnih zakona i drugih propisa financiraju iz javnih prihoda odnosno iz Proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije.

Zakon o proračunu propisuje trogodišnji proračunsko planiranje, što znači da predstavničko tijelo usvaja proračun za 2024. godinu i projekcije za slijedeće dvije godine, 2025. i 2026. godinu.

Proračun za 2024. godinu se usvaja po ekonomskoj klasifikaciji na drugoj razini, a za 2025. i 2026. godinu isto na drugoj razini računskog plana. Na osnovu Zakona o proračunu objavljen je i *Pravilnik o proračunskim klasifikacijama (Narodne novine, br. 26/10, 120/12 i 1/20)*, koji propisuje vrste, sadržaj i primjenu proračunskih klasifikacija koje su obvezne za izradu proračuna, a primjenjuju se u procesu planiranja za razdoblje 2024. -2026. godine.

Pravilnikom se definira okvir kojim se iskazuju i prate prihodi i primici, te rashodi i izdaci po programskim aktivnostima, funkciji, vrsti, lokaciji i izvorima financiranja. Propisuje se struktura brojčanih oznaka i naziva svake klasifikacije.

Pravilnikom o proračunskim klasifikacijama naglašava se uspostava organizacijske klasifikacije koja sadržava povezane i međusobne usklađene cjeline proračuna, koje odgovarajućim materijalnim sredstvima ostvaruju postavljene ciljeve.

Organizacijska klasifikacija uspostavlja se definiranjem razdjela i glava, dok se programska klasifikacija uspostavlja definiranjem pojedinih programa, projekata i aktivnosti, kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućava uvid u sve aktivnosti i projekte.

Najvažnija, a samim tim i temeljna osnova za izradu Proračuna za 2024. godinu, te projekcija za sljedeće dvogodišnje razdoblje je razvoj općine kao jedinice lokalne samouprave, poboljšanje uvjeta života mještana općine, izgradnja i razvoj komunalne infrastrukture, unapređenje kulture i sporta, briga o djeci i mladima ali i o stanovništvu treće životne dobi, izvršavanje investicijskih projekata u skladu s planom proračuna i proračunskim mogućnostima.

Proračun Općine Biskupija za 2024. godinu se sastoji od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna.

Opći dio proračuna sadrži:

-Sažetak računa prihoda i rashoda i Računa financiranja

-Račun prihoda i rashoda i Račun financiranja

Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Posebni dio proračuna sastoji se od plana rashoda i izdataka proračuna jedinice lokalne samouprave i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**2.OBRAZLOŽENJE PRORAČUNA**

Obrazloženje proračuna sastoji se od obrazloženja općeg dijela proračuna i obrazloženja posebnog dijela proračuna.

**2.1. Obrazloženje općeg dijela proračuna sadrži obrazloženje:**

- prihoda i rashoda, primitaka i izdataka i

- prenesenog manjka odnosno viška proračuna

**2.1. 1. OBRAZLOŽENJE PRIHODA I PRIMITAKA, RASHODA I IZDATAKA PRORAČUNA OPĆINE BISKUPIJA ZA 2024. GODINU**

Prihodi proračuna su: prihodi od poreza, prihodi od imovine, pomoći iz inozemstva i od subjekata unutar općeg proračuna, prihodi od upravnih i administrativnih pristojbi, pristojbi po posebnim propisima i naknada, prihodi od prodaje proizvoda, robe te pruženih usluga, prihodi od donacije, kazne i upravne pristojbe, prihodi od prodaje neproizvedene dugotrajne imovine.

Rashodi i izdaci proračuna odnose se na: rashode za zaposlene, materijalne rashode, financijske rashode, subvencije, naknade građanima i kućanstvima na temelju osiguranja i druge naknade, ostale rashode, rashode za nabavu nefinancijske imovine .

**PRIHODI I PRIMICI**

Proračunom općine Biskupija za 2024. godinu planirani su prihodi i primici u ukupnom iznosu od 1.386.300,00 EUR. Od toga su:

* prihodi poslovanja 1.385.000,00 EUR
* prihodi od prodaje nefinancijske imovine 1.000,00 EUR

**Prihodi od poreza – skupina 61** procijenjeni su temeljem ostvarenja u 2023. godini, te Zakona o financiranju jedinica lokalne i područne (regionalne) samouprave i smjernica Ministarstva financija. Ovi se prihodi sastoje od poreza na dohodak, poreza na imovinu i poreza na robu i usluge, od kojih je najznačajniji porez na dohodak.

*Prihodi od poreza planiraju se u iznosu od 450.000,00 EUR*

**Prihodi od pomoći iz inozemstva i od subjekata unutar općeg proračuna – skupina 63** procijenjeni su temeljem ostvarenja u 2023. godini te dodijeljenih sredstava fiskalnog izravnanja za 2024 godinu i odnose se na planirane tekuće i kapitalne pomoći iz državnog proračuna, pomoći iz drugih proračuna, pomoći od izvanproračunskih korisnika (HZZ – javni radovi) te sredstva iz EU fondova.

*Prihodi od pomoći iz inozemstva i od subjekata unutar općeg proračuna planiraju se u iznosu od 470.000,00 EUR*

**Prihodi od imovine – skupina 64** odnosi se na naknade zakup poljoprivrednog zemljišta u vlasništvu RH i ostale prihode od zakupa i iznajmljivanja imovine, naknade za eksploataciju mineralnih sirovina i naknade za korištenje nefinancijske imovine.

*Prihodi od imovine planiraju se u iznosu od 274.300,00 EUR*

**Prihodi od administrativnih pristojbi i po posebnim propisima – skupina 65** sastoje se od prihoda od komunalnih doprinosa, komunalnih naknada i ostalih naknada utvrđenih općinskom odlukom.

*Prihodi od administrativnih pristojbi i po posebnim propisima planiraju se u iznosu od 110.000,00 EUR*

**Prihodi od prodaje proizvoda i roba te pružanja usluga i prihodi od donacija ­– skupina 66** sastoje se od donacija pravnih osoba.

*Prihodi od prodaje proizvoda i roba te pružanja usluga i prihodi od donacija planiraju se u iznosu od 80.000,00 EUR.*

**Kazne, upravne mjere i ostali prihodi – skupina 68** odnose se na prihode od kazni.

*Kazne, upravne mjere i ostali prihodi planiraju se u iznosu od 1000.00 EUR*

**Prihodi od prodaje nefinancijske imovine – skupina 72** odnose se na prihode od prodaje građevinskih objekata u vlasništvu države.

**Prihodi od prodaje nefinancijske imovine planiraju se u iznosu od 1.000,00 EUR.**

**RASHODI I IZDACI**

Rashodi su planirani u ukupnom iznosu 1.386.300,00 EUR. Od toga su:

* rashodi poslovanja 717.300,00 EUR
* rashodi za nabavu nefinancijske imovine (investicije i ulaganja) 669.000,00 EUR

**Rashodi za zaposlene – skupina 31** obuhvaćaju rashode za zaposlene te plaće za zaposlene iz programa javnih radova (HZZ).

*Rashodi za zaposlene planiraju se u iznosu od 72.000,00 EUR.*

**Materijalni rashodi – skupina 32** sastoje se od ***naknada troškova zaposlenima*** (prijevoz na posao i s posla, putni nalozi, seminari, savjetovanja i sl.) ***rashoda za materijal i energiju*** (uredski materijal, literatura, električna energija, gorivo, materijal i dijelovi za tekuće i investicijsko održavanje objekata, opreme, prijevoznih sredstava i sl., sitni inventar i auto gume), ***rashoda za usluge*** (telefon, Internet, poštarina, računalne usluge, intelektualne usluge-odvjetničke, geodetsko-katastarske, ugovori o djelu, autorski honorari i sl., grafičke i tiskarske usluge, usluge promidžbe, komunalne usluge, zdravstvene i veterinarske usluge, usluge tekućeg i investicijskog održavanja strojeva, opreme, prijevoznih sredstava, poslovnih objekata, komunalne infrastrukture, spomenika kulturne baštine i ostalih javnih površina) i ***ostalih nespomenutih rashoda*** (naknade članovima predstavničkih tijela, reprezentacija, članarine, premije osiguranja i ostale pristojbe i naknade).

Materijalni rashodi isplanirani su u iznosu nužnom za funkcioniranje djelatnosti predstavničkog i izvršnog tijela, jedinstvenog upravnog odjela, komunalnih djelatnosti, održavanje postojeće infrastrukture, javnu rasvjetu i sl.

*Materijalni rashodi planiraju se u iznosu od 463.600,00 EUR*

**Financijski rashodi – skupina 34** odnose se na bankarske troškove i troškove platnog prometa te ostale financijske rashode.

*Financijski rashodi planiraju se u iznosu od 2.300,00 EUR***.**

**Subvencije -skupina 35** se odnose na subvencije fizičkim i pravnim osobama u slučaju nastanka prirodnih nepogoda.

*Subvencije se planiraju u iznosu od 5.000,00 EUR.*

**Naknade građanima i kućanstvima – skupina 37** se odnose na novčane pomoći i pomoći u naravi socijalno ugroženom stanovništvu, kupnju knjiga za učenike osnovnih i pomoć za nabavku udžbenika za učenike srednjih škola, sufinanciranje cijene prijevoza srednjoškolaca, financiranje dječjeg vrtića, novčane pomoći za novorođenčad, naknade šteta, i sl.

*Naknade građanima i kućanstvima planiraju se u iznosu od 88.500,00 EUR*

**Ostali rashodi – skupina 38** su tekuće donacije građanima i kućanstvima, udrugama građana, sportskim, kulturnim, vatrogasnim i ostalim udrugama, političkim strankama, vjerskim zajednicama, humanitarnim organizacijama, zdravstvenim neprofitnim organizacijama, te kapitalni prijenosi sredstava trgovačkom društvu u vlasništvu jedinice lokalne i područne (regionalne) samouprave – KOMUNALNO DRUŠTVO BISKUPIJA d.o.o.

*Ostali rashodi planiraju se u iznosu od 85.900,00 EUR.*

**Rashodi za nabavu proizvedene dugotrajne imovine – skupina 42** odnose se na izgradnju komunalne infrastrukture (ceste, javna rasvjeta, vodovod), rekonstrukciju poslovnih objekata (upravna zgrada, Omladinski domovi, tržnice i sl.), nabavu uredske opreme, reciklažno dvorišta za građevinski otpad, kontejnera za odvojeno prikupljanje otpada, izradu razne projektne dokumentacije, Izmjene i dopune Prostornog plana i ostalo.

*Rashodi za nabavu proizvedene dugotrajne imovine planiraju se u iznosu od 669.000,00 EUR***.**

**2.2. Obrazloženje posebnog dijela proračuna**

*Obrazloženje posebnog dijela proračuna temelji se na obrazloženjima financijskih planova proračunskih korisnika kroz objašnjenje programa koji se sastoje od aktivnosti i projekata.*

**GLAVA 10001 OPĆINSKO VIJEĆE**

***Program 1000101 Donošenje akata i mjera iz djelokruga predstavničkog izvršnog tijela***

Ukupno planirana sredstva iznose 53.800,00 EUR, a odnose se na rashode za naknade vijećnicima i plaću općinskog načelnika u iznosu od 38.800,00 EUR i rashode za potrebe Mjesnih odbora u iznosu od 15.000,00 EUR te obuhvaćaju:

Aktivnost A100010101 Predstavničko i izvršno tijelo

U okviru ovog programa planiraju se rashodi u iznosu od 38.800,00 EUR.

Rashodi naknade vijećnicima i plaća općinskog načelnika iznose 38.800,00 EUR

Aktivnost A100010102 Djelokrug mjesne samouprave

Planiraju se materijalni rashodi u iznosu od 15.000,00 EUR, a odnose se na troškove tekućeg i investicijskog održavanja objekata za potrebe mjesnih odbora.

**Opći cilj**: Donošenje akata i mjera iz djelokruga.

Posebni cilj: osiguranje redovnog rada predstavničkog i izvršnog tijela

Pokazatelji uspješnosti: broj održanih sjednica, broj donesenih akata, mjera.

Zakonska osnova: Zakon o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

***Program 1000102 Program političkih stranaka***

Aktivnost A100010201 Financiranje rada političkih stranaka

Planiraju se rashodi u iznosu od 2.000,00 EUR za redovito godišnje financiranje političkih stranaka i nezavisnih vijećnika.

**Opći cilj**: financiranje redovnog rada političkih stranaka

Pokazatelji uspješnosti: broj donesenih akata i odluka

Zakonska osnova: Zakon o financiranju političkih aktivnosti i izborne promidžbe i referenduma (Narodne novine, 29/19 98/19).

***Program 1000103 Zaštita prava nacionalnih manjina***

Aktivnost A 100010301 Osnovne funkcije VSNM

Planiraju se sredstva u iznosu od 15.000,00 EUR, a odnose se na troškove naknada vijećnicima, financijske rashode i ostale rashode.

**Opći cilj**: zaštita prava nacionalnih manjina.

Pokazatelji uspješnosti: unapređenje kvalitete života pripadnika nacionalnih manjina.

Zakonska osnova: ustavi Zakon o pravima nacionalnih manjina.

***Program 1000104 Razvoj civilnog društva***

Aktivnost A100010401 Osnovne fnkcije udruga

Planiraju se rashodi u iznosu od 10.000,00 EUR a isto se odnosi na tekuće donacije udrugama.

**Opći cilj**: poticanje rada udruga.

Pokazatelji uspješnosti: broj udruga, broj članova udruga .

Zakonska osnova:Zakon o udrugama (Narodne novine, br. 74/14, 70/17, 98/19 151/22)

**GLAVA 20001 JEDINSTVENI UPRAVNI ODJEL I IZVRŠNO TIJELO**

***Program 2000101 Javna uprava i administracija***

Ukupno planirana sredstva iznose 293.000,00 EUR.

Aktivnost A200010101 Administrativno, tehničko i stručno osoblje

Planirani su rashodi u iznosu od 232.000,00 EUR a odnose se na plaće zaposlenika u Jedinstvenom upravnom odjelu te ostale rashode za zaposlene u iznosu od 72.000,00 EUR, materijalne rashode u iznosu od 150.000,00 EUR (naknade troškova zaposlenima, naknade za prijevoz na posao i sa posla, seminari, savjetovanja, rashodi za materijal i energiju, uredski materijal, literatura, materijal i sredstva za čišćenje i održavanje, za higijenske potrebe i njegu, električna energija, motorni benzin i dizel gorivo, rashodi za usluge i to: usluge tekućeg i investicijskog održavanja, te usluge pri registraciji, telefon, usluge interneta, pošta, tisak, opskrba vodom, iznošenje i odvoz otpada, obvezni zdravstveni pregledi, veterinarske usluge, zdravstvene usluge, usluge odvjetnika, ugovor o djelu, ostale intelektualne usluge, računalne usluge, grafičke i tiskarske usluge, te ostali nespomenuti rashodi poslovanja, premije osiguranja) i financijske rashode u iznosu od 2.000,00 EUR i ostale rashode u iznosu od 3.000,00 EUR.

Aktivnost A200010102 Održavanje zgrada za redovito korištenje

Planiraju se rashodi u iznosu od 10.000,00 EUR za tekuće održavanje zgrada za redovno korištenje.

Tekući projekt T200010101 Nabava uredske opreme

Planiraju se rashodi u iznosu od 2.000,00 EUR za nabavu nove uredske opreme.

Kapitalni projekt K200010101 Izrada Plana upravljanja imovinom i plana djelovanja u području prirodnih nepogoda

Planiraju se sredstva u iznosu od 1.000,00 EUR za izradu predmetnih planova.

Kapitalni projekt K200010102 Izrada izmjena i dopuna prostornog plana

Planiraju se sredstva u iznosu 15.000,00 EUR za izradu izmjena i dopuna prostornog plana.

Kapitalni projekt K200010103 Izrada projektne dokumentacije za Škola Biskupija

Planiraju se sredstva u iznosu 15.000,00 EUR za izradu programa predmetne dokumentacije.

Kapitalni projekt K200010104 Nabava službenog osobnog vozila

Planiraju se sredstva u iznosu 18.000,00 EUR za nabavu službenog vozila.

**Opći cilj**: učinkovita javna uprava.

Posebni cilj: ažurno i kvalitetno vođenje svih poslova u svrhu koju je Jedinstveni upravni odjel osnovan, transparentan rad kroz dostupnost građanima i rad sa strankama.

Pokazatelji uspješnosti: pravodobnost usklađivanja općih akata sa zakonom, postignuta razina primjene zakona, redovno održavanje sjednica općinskog vijeća, pravodobna priprema materijala za sjednice, njihova objava, praćenje aktivnosti drugih korisnika koji se financiraju iz proračuna, broj digitaliziranih usluga, stupanj uspješnosti provedbe operativnih ciljeva i zadataka.

Zakonska osnova: Zakon o lokalnoj i područnoj (regionalnoj) samoupravi, Zakon o proračunu, Zakon o financiranju JLP(R)S, Zakon o službenicima i namještenicima u JLP(R)S (Narodne novine br: [86/08](https://www.zakon.hr/cms.htm?id=31613), [61/11](https://www.zakon.hr/cms.htm?id=31611), [04/18](https://www.zakon.hr/cms.htm?id=31615), [112/19](https://www.zakon.hr/cms.htm?id=41367)) , Zakon o plaćama u lokalnoj i područnoj ( regionalnoj ) samoupravi (Narodne novine br: [28/10](https://www.zakon.hr/cms.htm?id=35765),).

**GLAVA 20002 VATROGASTVO I CIVILNA ZAŠTITA**

***Program P2000201 Organizacija i provođenje civilne zaštite***

Ukupno planirana sredstva iznose 49.000,00 EUR, a obuhvaćaju:

Aktivnost A200020101 Osnovna djelatnost DVD-a

Planirani su rashodi u iznosu od 45.000,00 EUR a odnose se na financiranje rada DVD-a Biskupija.

Aktivnost A200020102 Civilna zaštita

Planirani su rashodi u iznosu od 1.000,00 EUR a odnose se na opremanje postrojbe Civilne zaštite Općine Biskupija.

Aktivnost A200020103 Hrvatska gorska služba spašavanja

Planirani su rashodi u iznosu od 3.000,00 EUR a odnose se na financiranje rada Hrvatske gorske službe spašavanja.

**Opći cilj**: kvalitetno i efikasno funkcioniranje protupožarne zaštite sukladno zakonskim propisima i ostvarivanje sustava zaštite na radu i sigurnosti građana.

Pokazatelji uspješnosti: opremljenost i spremnost vatrogasnih društava, uspostavljena razina sigurnost i zaštite na radu.

Zakonska osnova: Zakon o vatrogastvu (Narodne novine br: [125/198](https://www.zakon.hr/cms.htm?id=35875), 114/22), Zakon o zaštiti i spašavanju, Zakon o zaštiti na radu (Narodne novine br: [71/14](https://www.zakon.hr/cms.htm?id=1097), [118/14](https://www.zakon.hr/cms.htm?id=1098), [154/14](https://www.zakon.hr/cms.htm?id=1695), [94/18](https://www.zakon.hr/cms.htm?id=34275), [96/18](https://www.zakon.hr/cms.htm?id=35097)).

**GLAVA 20003 KOMUNALNA INFRASTRUKTURA**

**Program P2000301 Održavanje objekata i uređaja komunalne infrastrukture**

Ukupno planirana sredstva iznose 235.000,00 EUR, a obuhvaćaju:

Aktivnost A200030101 Održavanje cesta i drugih javnih površina

Planirani su rashodi u iznosu od 180.000,00 EUR, a odnose se na održavanje nerazvrstanih cesta, održavanje groblja, održavanje javnih zelenih površina i čišćenje javnih površina

Aktivnost A200030102 Održavanje javne rasvjete

Planirani su rashodi u iznosu od 55.000,00 EUR, a odnose se na održavanje objekata i uređaja javne rasvjete, te troškove električne energije.

**Opći cilj**: poboljšanje komunalne infrastrukture tekućim i investicijskim održavanjem.

Posebni cilj: održavanje nogostupa, šetnica, popravak nerazvrstanih cesta, asfaltiranje i betoniranje ulica, krpanje manjih oštećenja na cestama, održavanje javnih zelenih površina i čistoće javnih površina, održavanje groblja, , održavanje javne rasvjete, nabava komunalne i urbane opreme.

Pokazatelj uspješnosti: duljina uređenih nogostupa i šetnica, uređenih nerazvrstanih cesta, uređenih javnih zelenih površina i čistoće javnih površina, stupanj čistoće, uređenost groblja, funkcionalnost javne rasvjetne, broj klupa, koševa za smeće, broj druge komunalne, urbane, parkirne i prometne opreme.

Zakonska osnova: Zakon o lokalnoj i područnoj (regionalnoj) samoupravi, Zakon o komunalnom gospodarstvu.

**Program P2000302 Izgradnja objekata i uređaja komunalne infrastrukture**

Ukupno planirana sredstva iznose 575.000,00 EUR, a odnose se na izgradnju nerazvrstanih cesta, izgradnju javne rasvjete te na izgradnju vodovoda Vrbnik.

Kapitalni projekt K200030201 Izgradnja i rekonstrukcija cesta

Planirani su rashodi u iznosu od 150.00000 EUR, a odnose se na pojačano održavanje nerazvrstanih cesta.

Kapitalni projekt K200030202 Izgradnja tržnice

Planirani su rashodi u iznosu od 420.000,00 EUR, a odnose se na izgradnju i opremanje tržnice u naselju Zvjerinac (Kosovo).

Kapitalni projekt K200030203 Izgradnja vodovoda Vrbnik

Planirani su rashodi u iznosu od 5.000,00 EUR, a odnose se na građenje vodovodne mreže naselja Vrbnik.

**Opći cilj**: unapređenje temeljnih vrijednosti Općine ulaganjem u izgradnju prometne i komunalne infrastrukture.

Posebni cilj: izgradnja komunalne infrastrukture kako bi se stvorili uvjeti za kvalitetniji život mještana i dalji razvoj turizma i gospodarstva.

Pokazatelji uspješnosti: dužina izgrađenih nerazvrstanih cesta u metrima, broj rasvjetnih tijela, , broj izgrađenih cjevovoda u metrima.

Zakonska osnova: Zakon o komunalnom gospodarstvu, Zakon o cestama (Narodne novine br: [84/11](https://www.zakon.hr/cms.htm?id=322), [22/13](https://www.zakon.hr/cms.htm?id=323), [54/13](https://www.zakon.hr/cms.htm?id=324), [148/13](https://www.zakon.hr/cms.htm?id=594), [92/14](https://www.zakon.hr/cms.htm?id=1010), [110/19](https://www.zakon.hr/cms.htm?id=41263), 144/21, 114/22), Zakon o javnoj nabavi (NN br. [120/16](https://www.zakon.hr/cms.htm?id=41263), 114/22).

**Program P2000303 Zaštita okoliša**

Ukupno planirana sredstva iznose 3.000,00 EUR, a obuhvaća:

Tekući projekt T200030301 Nabava spremnika za odvoz otpada

Planirani su rashodi u iznosu od 2.000,00 EUR, a odnose se na nabavu novih spremnika za odvoz komunalnog otpada.

Kapitalni projekt K200030301 Izgradnja i opremanje reciklažnog dvorišta za građevinski otpad

Planirani su rashodi u iznosu od 1.000,00 EUR, a odnose se na opremanje reciklažnog dvorišta za građevinski otpad

**Opći cilj**: unapređenje kvalitete života.

Posebni cilj: odvoz komunalnog otpada i odvojeno prikupljane građevinskog otpada kako bi se stvorili uvjeti za kvalitetniji život mještana i daljnji razvoj turizma i gospodarstva.

Pokazatelji uspješnosti: količina prikupljenog i odloženog komunalnog i građevinskog otpada.

Zakonska osnova: Zakon o komunalnom gospodarstvu, Zakon o zaštiti okoliša.

**GLAVA 20004 DRUŠTVENE DJELATNOSTI**

**Program P2000401 Predškolsko, osnovnoškolsko i srednješkolsko obrazovanje**

Ukupno planirana sredstva iznose 46.000,00 EUR, a obuhvaćaju:

Aktivnost A200040101 Sufinanciranje prijevoza učenika

Planirani su rashodi u iznosu od 11.000,00 EUR, a odnose se na sufinanciranje prijevoza učenika osnovnih i srednjih škola.

Aktivnost A200040102 Financiranje dječjeg vrtića

Planirani su rashodi u iznosu od 35.000,00 EUR, a odnose se na financiranje rada ispostave Dječjeg vrtića Sunce u Biskupiji.

**Opći cilj:** povećanje razine obrazovanja, financiranje predškolskog odgoja.

Posebni cilj: sufinanciranje prijevoza učenika, financiranje smještaja djece predškolskog odgoja u vrtić.

Pokazatelji uspješnosti: broj djece kojima se sufinancira cijena prijevoza, broj upisane djece u dječji vrtić.

Zakonska osnova: Zakon o lokalnoj i područnoj (regionalnoj) samoupravi, Zakon o socijalnoj skrbi.

**Program P2000402 Javne potrebe u školstvu**

Ukupno planirana sredstva iznose 23.000,00 EUR, a obuhvaćaju:

Aktivnost A200040201 Sufinanciranje nabave udžbenika za osnovne i srednje škole

Planirani su rashodi u iznosu od 9.000,00 EUR, a odnose se na sufinanciranje nabave udžbenika za polaznike osnovnih i srednjih škola.

Aktivnost A200040202 Stipendije i školarine

Planirani su rashodi u iznosu od 14.000,00 EUR, a odnose se rashode za pomoć pri studiranju svih studenata sa područja općine Biskupija.

**Opći cilj**: povećanje razine obrazovanja.

Posebni cilj: sufinanciranje nabavke udžbenika za sve učenike osnovnih i srednjih škola, dodjela stipendija studentima .

Pokazatelji uspješnosti: broj studenata koji primaju stipendije, broj djece kojim se sufinancira nabavljena oprema u osnovnoji srednjoj školi.

Zakonska osnova: Zakon o lokalnoj i područnoj (regionalnoj) samoupravi, Zakon o socijalnoj skrbi.

**Program P2000403 Javne potrebe u zdravstvu i preventiva**

Ukupno planirana sredstva iznose 5.000,00 EUR, a obuhvaćaju:

Aktivnost A200040301 Poslovi deratizacije i dezinsekcije

Planirani su rashodi u iznosu od 5.000,00 EUR, a odnose se na troškove deratizacije koja se obavlja dva puta godišnje.

**Opći cilj**: povećanje kvalitete života.

Posebni cilj: provođenje poslova deratizacije i dezinsekcije.

Pokazatelji uspješnosti: broj provedenih deratizacija i dezinsekcija

Zakonska osnova: Zakon o lokalnoj i područnoj (regionalnoj) samoupravi, Zakon o socijalnoj skrbi.

**GLAVA 20005 PROGRAM DJELATONSTI KULTURE**

**Program P2000501 Promicanje kulture**

Ukupno planirana sredstva iznose 51.000,00 EUR, a obuhvaćaju:

Aktivnost A200050101 Djelatnost kulturno umjetničkih društava

Planirani su rashodi u iznosu od 1.000,00EUR, a odnose se na donacije kulturno umjetničkim društvima.

Aktivnost A200050102 Zaštita i očuvanje kulturnih dobara

Planirani su rashodi u iznosu od 3.000,00 EUR, a odnose se na troškove tekućeg održavanja kulturnih dobara.

Aktivnost A200050103 Akcije i manifestacije u kulturi

Planirani su rashodi u iznosu od 1.000,00EUR, a odnose se na potpore za akcije i manifestacije u kulturi.

Kapitalni projekt K200050101 Rekonstrukcija Doma omladine Biskupija IV. faza

Planirani su rashodi u iznosu od 10.000,00EUR, a odnose se troškove pojačanog održavanja objekta Doma omladine (unutarnje uređenje).

Kapitalni projekt K200050102 Sanacija zgrade Omladinskog doma Vrbnik

Planirani su rashodi u iznosu od 30.000,00EUR, a odnose se troškove pojačanog održavanja objekta Doma omladine (unutarnje uređenje).

Aktivnost A200050104 Pomoć za funkcioniranje vjerskih zajednica

Planirani su rashodi u iznosu od 6.000,00EUR, a odnose se na pomoć vjerskim zajednicama.

**Opći cilj**: poticanje rada kulturnih udruga.

Pokazatelji uspješnosti: broj udruga, broj održanih kulturnih manifestacija, broj članova udruga i broj zadovoljnih građana kulturnim manifestacijama.

Zakonska osnova: Zakon o kulturnim vijećima i financiranju javnih potreba u kulturi (Narodne novine br: [83/22](https://www.zakon.hr/cms.htm?id=82)) Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine br.26/15, 37/21).

**GLAVA 20006 PROGRAMSKA DJELATNOST SPORTA**

**Program P2000601 Organizacija, rekreacija i sportske aktivnosti**

Ukupno planirana sredstva iznose 5.000,00 EUR, a obuhvaćaju:

Aktivnost A200060101 Osnovna djelatnost sportskih udruga

Planirani su rashodi u iznosu od 3.000,00 EUR, a odnose se na donacije sportskim udrugama.

Kapitalni projekt K200060101 Izgradnja igrališta Biskupija

Planirani su rashodi u iznosu od 2.000.00 EUR, a odnose se troškove izgradnje sportskog igrališta u naselju Biskupija.

**Opći cilj**: poticanje amaterskog sporta i sportskih manifestacija.

Posebni cilj: program obuhvaća tekuće donacije sportskim udrugama na području općine.

Pokazatelji uspješnosti: broj sportskih udruga, broj građana koji su uključeni u rad tih udruga, broj realiziranih programa i održanih sportskih natjecanja.

Zakonska osnova: Zakon o sportu (Narodne novine br:. [71/06](https://www.zakon.hr/cms.htm?id=56), [150/08](https://www.zakon.hr/cms.htm?id=57), [124/10](https://www.zakon.hr/cms.htm?id=58), [124/11](https://www.zakon.hr/cms.htm?id=59), [86/12](https://www.zakon.hr/cms.htm?id=60), [94/13](https://www.zakon.hr/cms.htm?id=476), [85/15](https://www.zakon.hr/cms.htm?id=12103), [19/16](https://www.zakon.hr/cms.htm?id=16031), [98/19](https://www.zakon.hr/cms.htm?id=40903), [47/20](https://www.zakon.hr/cms.htm?id=44277), [77/20](https://www.zakon.hr/cms.htm?id=45094)) Uredba o kriterijima, mjerilima i postupcima financiranja i ugovaranja programa od interesa za opće dobro koji provode udruge.

**GLAVA 20007 PROGRAMSKA DJELATNOST SOCIJALNE SKRBI**

**Program P2000701 Socijalna skrb**

Ukupno planirana sredstva iznose 16.000,00 EUR, a obuhvaćaju:

Aktivnost A200070101 Jednokratna naknada

Planirani su rashodi u iznosu od 15.000,00 EUR, a odnose se na pomoć socijalno ugroženim obiteljima i pojedincima na osnovu pojedinačnih zahtjeva.

**Opći cilj**: pomoć socijalno ugroženim kategorijama stanovništva.

Posebni cilj: zadovoljiti svaki vid socijalne pomoć na osnovu donesenih kriterija o dodjeli ili na osnovu odluke.

Pokazatelji uspješnosti: broj i kvaliteta provedenih aktivnosti.

Zakonska osnova: Zakon o socijalnoj skrbi (Narodne novine br: [18/](https://www.zakon.hr/cms.htm?id=1675)22, [46/22](https://www.zakon.hr/cms.htm?id=1677), [119/](https://www.zakon.hr/cms.htm?id=16812)22), Zakon o lokalnoj i područnoj (regionalnoj) samoupravi.

**Program P2000702 Poticajne mjere demografske obnove**

Ukupno planirana sredstva iznose 3.000,00 EUR, a obuhvaćaju:

Aktivnost A200070201 Potpore za novorođeno dijete

Planirani su rashodi u iznosu od 3.000,00 EUR, a odnose se na naknadu za novorođenčad.

**Opći cilj**: demografska obnova

Posebni cilj: naknada za svako novorođeno dijete s prebivalištem na području Općine Biskupija.

Pokazatelji uspješnosti: broj novorođene djece.

Zakonska osnova: Zakon o socijalnoj skrbi (Narodne novine br: [18/](https://www.zakon.hr/cms.htm?id=1675)22, [46/22](https://www.zakon.hr/cms.htm?id=1677), [119/](https://www.zakon.hr/cms.htm?id=16812)22), Zakon o lokalnoj i područnoj (regionalnoj) samoupravi. Odluka o naknadi za novorođenu djecu.

**Program P2000703 Humanitarna skrb**

Ukupno planirana sredstva iznose 1.000,00 EUR, a obuhvaćaju:

Aktivnost A200070301 Humanitarna djelatnost Crvenog križa i ostalih humanitarnih organizacija.

Planirani su rashodi u iznosu od 1.000,00 EUR, a odnose se na financiranje djelatnosti Crvenog križa.

**Opći cilj**: pomoć socijalno ugroženim kategorijama stanovništva.

Posebni cilj: zadovoljiti svaki vid socijalne pomoć na osnovu donesenih kriterija o dodjeli ili na osnovu odluke.

Pokazatelji uspješnosti: broj i kvaliteta provedenih aktivnosti.

Zakonska osnova: Zakon o socijalnoj skrbi (Narodne novine br: [18/](https://www.zakon.hr/cms.htm?id=1675)22, [46/22](https://www.zakon.hr/cms.htm?id=1677), [119/](https://www.zakon.hr/cms.htm?id=16812)22), Zakon o lokalnoj i područnoj (regionalnoj) samoupravi.